钦定古今图书集成/方舆汇编/职方典/第1105卷 > 陵墓附
## 钦定古今图书集成/方舆汇编/职方典/第1105卷 > 陵墓附

本府。〈龙溪县附郭。〉

唐陈将军墓　玉钤将军陈元光战没于绥安大峙原，遂埋葬焉。旧《志》云：贞元二年，徙州治龙溪，奉敕改葬松洲堡，因立庙石鼓山下。在郡城北二十里，有苏坑山，石马羊兽累累犹存，土人呼为将军墓。

宋黄少师墓　“黄彦臣，龙溪人，历莆、汀、剑、建四郡守，累赠少师。” 葬二十六都。

颜定肃墓　吏部尚书颜师鲁，龙溪人，宋嘉泰二年赐。葬在二十一都。

颜尚书墓　吏部尚书颜颐仲，龙溪人，淳熙戊申赐葬，在鹤鸣岭西。

萧状元墓　萧国梁永福人，宋乾道二年第一人。墓在东厢新亭道左。

陈北溪墓　陈淳，龙溪人，宋考亭高弟也。葬二十四都。莆田陈苾大书其阡曰：“呜呼！有宋北溪陈先生之墓。”

王东湖墓　宋乾道间进士王遇，龙溪人，游考亭、南轩、东莱之门，学者称“东湖先生。” 墓在檺林。元黄元渊墓　元渊，宋儒黄干之后，由福入漳，绍明先学。卒，葬珠坑山。

罗右丞墓　罗良为元漳州路总管，柱国、晋国公，与陈友定巷战没。葬西渡头双路口。

陈忠洁墓　陈君用，平和人，以战功封南胜伯，谥“忠洁。” 墓在龙溪十二三都。

迭里弥实墓　元漳州路达鲁花赤葬东郊表忠祠。后王忠文为作《墓表》。

林登州墓　登州太守林弼，龙溪人，墓在郡西郊。

陈知府墓　陈孟贞以荐辟授金华知府，墓在龙溪二十七都凤山下。弟宗道亦以孝廉荐，子彧，俱名人。宗道之墓在云洞麓，与孟贞墓相去不远。康熙辛卯，有奸棍发棺迁置别处。里人素知其为宗道墓，而子孙无人，群起而争之，复为还葬其地。

陈布衣墓　陈真晟，漳浦人，大儒。葬龙溪赵塘山，督学使者周孟中立石。

谢司徒墓　谢琏，龙溪人，景泰间赐葬三峰寺刘爱礼墓　左都御史刘宗道，龙溪人，卒后友人郭惠葬于郡南檺林铺南，题曰“爱礼先生刘宗道之墓。”

潘少保墓　潘荣，龙溪人，弘治间赐葬南厢外。蔡鹤峰墓　蔡烈，龙溪人，学者称为鹤峰先生，墓在云洞，有碑铭云：“鹤峰千仞，新江一曲。中有一丘，其人如玉。”

蔡中丞墓　“蔡文” ，龙溪人，万历间赐葬璞浦。“吴司马墓　” 吴善，龙溪人，万历间赐葬檺林林相国墓　“大学士林焊” ，龙溪人，墓在洞口后山。

《陈太仆墓　》陈天定，龙溪人，学者称曰“慧山先生” ，墓在鹤鸣铺。

郑太傅墓　郑深道，龙溪人，葬本乡金榜山。正统间，建坊立祠于坟前。

《陈会元墓　》陈常夏，龙溪人，顺治辛丑，会元授县令，不赴官，隐居江干，学者称为“銕山先生。” 《漳浦县》

唐长孙秘书冲墓　在县。按《唐书》，“许敬宗劝诛长孙无忌，诏削官爵封户，置黔，流其子秘书冲等于岭外。后敬宗令袁公瑜等即黔州暴讯，无忌投缳卒，冲免死。后上元元年以孙元翼袭封，开元三年以裔孙钧为猗氏令” ，并不记冲卒在何所。而《旧志》载冲卒葬于漳，墓在漳浦县东东垄塘。

陈王墓　，一在平和新安里大峰山；一在漳浦云霄将军山之麓，故修竹里。初，陈将军元光葬父政于云霄，后《青囊》称兹山有王者气，元光改葬于大峰山以避之。后元光战没，庙食兹土，累封王爵，故父葬亦称陈王。宣和五年，有佣人林机来自泉，请于县官曰：“陈将军欲迁峰山，茔还葬云霄。”有砖一。在普贤院后。幸命五百工将去，时人以为狂。已而发坎，果验。人于山前遥望，举《畚锸》者数百人，即之独机耳。民各携酒往饷，须臾则瓶罄豆空。未逾月，役毕。有吴大成者，过云霄，见黄旗一带，自峰山直趋旧茔，卤簿蔽空，鼓吹传响。山下人趋视，则新坟立矣。寻访旧茔，藤萝乱覆，始知王之迁葬也。

魏太母墓　在县六都之半径。按陈元光本传称：元光葬祖父母于半径山，而自结庐于墓左，承重守制三年。则所谓太母者，乃元光祖母也。又《元光半径题石》诗云：“乔岳标仙迹，元扃妥寿姬。乌号非岭海，鹤仰向京师。万里提兵路，三年报母慈。忧阕情犹结，祥回禫届期。” 虽未明言祖母，而语意与本传相合，的是无疑。

《五代黄都护衣冠墓　端明学士冯道略》云：“公号鉴湖，固始人，四世镇临漳，五世某卜迁篁坑云。墓在石美社。”

高东溪墓　高登，漳浦人，学者称为“东溪先生。” 卒于容州，归葬漳浦东门外里许。知县慎蒙为《记》，立碑于墓左。

蔡蒙斋墓　蔡元鼎，漳浦人，宋初名儒，祀乡贤。墓在张坑山。

勇士墓　宋绍兴间，左翼军兵蔡青、邹进、熊保与山寇巷战死。邑人哀而合葬之于漳浦西门外。

闽冲郡王墓　宋秦王匡美之裔，随少帝南奔，卒。葬漳浦西银坑之旗尾山。

阮烈妇墓　在北门外。元买撒都剌葬烈妇阮二姐于此，立碑道左。

张国公墓　在云霄大臣山，明张玉祖坟也。玉既贵，追赠其祖为“国公” ，焚黄于此。明嘉靖间倭乱，碑碣为巨姓所没，张氏来祭扫者已莫知其处矣。崇祯末，邑人张若化公车到京，张氏延至家，询实，方拟立碑竖楔，值鼎革乃止。

周翠渠先生墓　，在县登云岭，前有石坊，周瑛父封布政葬此。

吴司徒墓　吴原，漳浦人，成化间赐葬“云霄。《韩邑侯衣冠墓　》” ，韩昌爵，江津人，令漳浦，治邑廉明恺悌，以得罪上官去，人思其善政，敛衣冠葬而祠之。其祠在北门外二里许，墓不详何处，大抵在祠左右。

林太史墓　林偕春，云霄人，墓在云霄南二十里。

林大宗伯墓　林士章本县人，万历间赐葬东山。

朱大司空墓　朱天球本县人，万历间赐葬泗洋庆山。

黄忠烈墓　黄道周，漳浦人，葬浦之北山演武亭后。张若化《谒墓诗》云：“孝陵蚤护孤忠骨，先陇方招义烈魂。” 又云：“千秋魂魄应登此，髣髴当年杖履音。”

四君子墓　在黄道周墓侧。别驾毛幺水，浙江人；司马赵渊卿，福州人；中书赖敬儒，平和人；中书蔡时培，海澄人。四君子皆道周门人，与道周同羁婺源。时道周赠诗二十八首，其一云：“不尽名缘腻著人，愁君好我败精神。一次相逢一惆怅，生前可是未分身。” 当道周之死也，四子呼曰：

“先生先行，某辈当相从地下。” 遂同死。邑人赵之璧等收其首领归，合葬于此。

张御史墓　。张若化，漳浦人，墓在灶山。张长史墓　，张若仲，若化之弟，与兄清风高节峻绝一时，学者称为“丹山二张。” 墓亦在灶山。龙岩县。

《曹四公墓　》：公本县人，曾遇道人授以止妖之术，卒年九十六，柩行至竹溪，没而成坟。

王春坊墓　。王源本县人，墓在龙门里陈邦村。石司徒墓　。石应岳本县人，万厝间赐葬永潭。蔡参政墓　。蔡梦说本县人，墓在龟峒嘴。王少司寇墓　。王命璿本县人，墓在本县社稷坛边。

南靖县

李榜眼墓　李贞，本县人。葬林璧山。

蒋定西祖墓　在本县麒麟山，定西侯蒋贵之祖茔也。原归德里人，移徙江都。

长泰县

杨中丞墓　殿中丞杨仕休，其先蜀人，子令问入漳移公葬长泰之陈塘洋浮山。

沈部公墓　，在蜈蚣山。昔有沈部公者，名彬，以诗名，尝自指葬穴以示家人。后开圹，见有漆灯，以石为台，中有铜篆文云：“佳城今已开，虽开不葬埋；漆灯犹未泯，留待后人来。”

黄廷实墓　黄文史，本县人，洪武中解元，刑部主事，葬本乡钦化里。

唐东里墓　唐泰，本县人，永乐中进士，任祁州知州，学者称“东里先生。” 葬本乡彰信里。

林状元墓　林震本县人，葬钦化里。

诏安县

陈光禄墓　陈景肃，漳浦人，墓在诏安竹港知州山。

翁琼州墓　，翁待举诏安人墓，在渐山西姑庵。吴参军墓　，吴大成诏安人墓，在渐山。

杨永福墓　杨仕训诏安人，墓在官陂南。陈都尉墓　。陈植漳浦人，墓在诏安大岐坑。陈监簿墓　。陈格漳浦人，植之弟。帝昺亡，从死于海，植收其衣冠，葬于诏安前岐坑。

陈少傅墓　陈汶辉，漳浦人，墓在诏安悬钟所。“林忠简墓　” 林日瑞，诏安人，为甘肃巡抚。闯贼陷肃州，不屈死，归葬于诏安二都。

海澄县

周忠愍墓　周起元本县人，忤魏珰被害。怀宗旌其忠。墓在郡城西门外西渡头。。